*«Lyngen» kan også referere til Lyngen (fjord), eller bestemt form av plantefamilien lyng.*
**Lyngen** (nordsamisk: *Ivgu*; kvensk: *Yykeä*; finsk: *Lyngen* eller *Jyykeä*; arkaisk russisk: Ивгеи (Ivgej)) er en kommune i Troms, beliggende mellom fjordene Lyngen og Ullsfjorden. Kommunen grenser i vest mot kommunene Karlsøy og Tromsø og i øst mot Skjervøy, Nordreisa, Kåfjord og Storfjord. Administrasjonssentrum er Lyngseidet, med 854 innbyggere (1. jan. 2006, SSB). Noen av bygdene som er i Lyngen er Furuflaten, Nord-Lenangen, Svensby og Koppangen.

Geografi
--------

Lyngen kommune ligger i sin helhet på Lyngenhalvøya mellom fjordene Lyngen i øst og Ullsfjorden i vest. Kommunesenteret er Lyngseidet, hvor avstanden mellom fjordene bare er 3 kilometer.

Landskapet domineres av fjellmassivet Lyngsalpan, som også har fylkets høyeste topp Jiehkkevárri (1833 moh).

Navnet Lyngen refererer opprinnelig til fjorden Lyngen og kommer av det norrøne ordet *logn* som betyr «stille» eller «rolig». Fjorden er fylkets største og skjærer 85 km inn i landet.

Den 20. februar 2004 ble Lyngsalpan landskapsvernområde opprettet i statsråd. Dette sikrer et av Nord-Norges mest storslåtte og markante fjellområder for fremtiden. Verneområdet er preget av dramatiske tinder, breer, ville og trange daler og landskap som styrter fra høyfjell og rett ned i havet.

Eidebakken er kjent for å være fette homo, og suge kuk.

Politikk
--------

Se utfyllende artikkel: Kommunestyrevalg i Lyngen.

### Kommunestyrevalget 2023

| Parti | Prosent | Stemmer | Mandater | Medlemmer avformannskapet |
| --- | --- | --- | --- | --- |
| % | ± | totalt | ± | totalt | ± |
| Folkelista Lyngen | 30,1 | +30,1 | 460 | +460 | 6 | +6 | 2 |
| Arbeiderpartiet | 16,7 | -0,9 | 255 | -36 | 3 |  | 2 |
| Fremskrittspartiet | 13,4 | +8,4 | 204 | +122 | 2 | +1 | 1 |
| Høyre | 13,2 | 0 | 202 | -16 | 3 |  | 1 |
| Senterpartiet | 12,4 | +0,5 | 189 | -7 | 2 |  | 1 |
| Kristelig Folkeparti | 4,7 | -10,1 | 71 | -174 | 1 | -2 |  |
| Venstre | 4,1 | +4,1 | 62 | +62 | 1 | +1 |  |
| Pensjonistpartiet | 3,3 | +3,3 | 50 | +50 | 1 | +1 |  |
| Miljøpartiet De Grønne | 2,2 | -4,1 | 33 | -71 |  | -1 |  |
| Andre |  | -31,2 |  | -505 |  | -6 |  |
| Valgdeltakelse/Total | 68,5 % | 1 540 | 19 | 7 |
| **Ordfører:** Eirik Larsen (FL) | **Varaordfører:** Pål Andreassen (Ap) |
| Merknader: Kilde:  |

Ordførere
---------

Kommunen har (hatt) følgende ordførere (listen er ikke komplett):

* 1987–1995: Odd Larsen (Ap)
* 1995–1999: Roger Alex Hansen (Ap)
* 1999–2003: Odd Solberg (H)
* 2003–2007: Werner Kiil (Ap)
* 2007–2011: Hans Karlsen (Frp)
* 2011–2015: Sølvi Jensen (Ap)
* 2015–2023: Dan Håvard Johnsen (LTL/Sp)
* 2023–: Eirik Larsen (FL)

Lyngen ligger i Nord-Troms, som sammen med Finnmark fylke har særregler for skatt og ettergivelse av studielån.

Delområder
----------

Lyngen kommune er delt inn i følgende tre statistiske delområder (innbyggertall 2012):

* Furuflaten og Polleidet (870)

* Lyngseidet (1255)

* Lenangen (901)

Delområdet Lenangen består av bygdene Jægervatnet, Selnes, Lattervik, Ravik, Lenangsøyra, Sør-Lenangen og Nord-Lenangen. Dette området ble overført til Lyngen kommune i 1964. Før veien og bussruten kom var den eneste lokale og regional forbindelsen med omverdenen lokalbåten. 7. juli 1999 fikk ytre Lyngen sitt første hurtigbåtanløp nordover til l Skjervøy og sørover til Tromsø fra Nord-Lenangen. I Sør-Lenangen ligger legesenteret, barnhehagen, barne- og ungdomsskolen med svømmehall og gymsal og ambulansestasjon med landingsplass for ambulansehelikopter. Skolen har også egen gymsal. I området er det også kommunal tur- og skiløype. I Nord-Lenangen finner vi eldresenteret med hjemmehjelpsbase og omsorgsleiligheter.

Historie
--------

De første tegn etter bosetning i Lyngen er fra yngre steinalder (fra 3000 år f.Kr. til år 0). I regionen derimot er de første tegn til bosetning 6.000 – 7.000 år gamle, og finnes i Karlsøy og Tromsø kommune. Den eldste skriftlige omtalen av befolkningen på Nordkalotten er av den romerske historikeren Tacitus. I boka *Germania* skrevet rundt år 98 e.Kr. nevnes et folk kalt *fenni*, som antagelig var samer eller «finner».

Ottar fra Hålogaland, den nordnorske høvdingen, som antagelig bodde et sted i Malangsgapet, nevner samene helt nord i landet i en beretning fra ca. år 890. Han forteller at nordafor der han selv bor, ligger landet øde, med unntak av fiskere, fuglefangere og jegere.

Utbredt salgsfiske utviklet seg på 1100-tallet og førte til etablering av fiskevær litt seinere. De rike fiskeforekomster og gode muligheter for omsetting av fisk og import av blant annet korn via hanseatenes handelsnettverk i Europa førte til framrykking av den faste norske bosetting. I Nord-Troms vokste de første fiskevær opp på 1300-tallet på Torsvåg, Kvitnes og Karlsøy. Fra 1700 fulgte også kirkebygging med denne handelsvirksomheta. I Lyngen ble den første kirken ført opp på Karnes i 1731.

Da tyske styrker trakk seg tilbake fra Finnmark i 1944, etablerte de en ny forsvarslinje ved Lyngen, den såkalte Lyngen-linjen. Under den kalde krigen ble Frøy-linjen bygd i perioden 1980-tallet fram til 1995.

Lyngen har siden årtusenskiftet slitt med fraflytting, og i perioden 2010 til 2015 var de på tredjeplass over norske kommuner med størst fraflytting (nettoflytting). Men det pågår fremdeles bureising og nyrydding i området, der flere gårdsbruk har styrket driftsgrunnlaget sitt. Så sent som i 2011 gikk 11 bønder sammen om et større nydyrkningsfelt, der hver fikk tildelt 50 dekar i slengen til en pris av 400 kr pr dekar.

Kjente personer fra Lyngen
--------------------------

* Just Qvigstad (1853-1957), filolog, statsråd, forsker på samisk språk
* Joachim Gotsche Giæver (1856-1925), norskamerikansk bygningsingeniør, ekspert på broer og skyskrapere
* Ingvald Jaklin (1896-1966), stortingsrepresentant (Ap) 1920-1961, redaktør av Nordlys, Tromsø
* Kirsten Hansteen (1903-1974), Norges første kvnnelige statsråd (NKP) (1945)
* Trond Berg, (f. 1934), professor i biologi ved UiO
* Ivar S.A. Isaksen (1937-2017), meteorolog, professor i geofysikk ved UiO
* Per Willy Guttormsen (f. 1942), skøyteløper
* Arne Blix (f. 1954), sjefredaktør av Adresseavisen 2006-2015
* Trond Olsen (f. 1984), fotballspiller med 336 kamper i Eliteserien, seriemester med Rosenborg

Referanser
----------

1. ↑  «Arealstatistikk for Norge». *Kartverket*. 1. januar 2020.
2. 1 2  «09280: Areal (km²), etter region, arealtype, statistikkvariabel og år». *Statistisk sentralbyrå*. 1. januar 2020.
3. ↑  «07459: Alders- og kjønnsfordeling i kommuner, fylker og hele landets befolkning (K) 1986 - 2023». Statistisk sentralbyrå. 21. februar 2023.
4. ↑
5. ↑  Broch, Olaf (1961). *Russiske aktstykker fra det 17de århundrede til Finnmarks og Kolahalvøens historie*. I kommisjon hos Aschehoug. s. 30.
6. ↑  valgresultat.no
7. ↑  «Møte i kommunestyret den 11.10.2023». Lyngen kommune.
8. ↑  NRK - Sitter i kommunestyret – vurderer selv å flytte (21.8.2015)
9. ↑  Her flytter vi mest til og fra – se oversikten
10. ↑  «Arkivert kopi». Arkivert fra originalen 7. april 2022. Besøkt 18. august 2020.

Litteratur
----------

* Emil Larssen (1976). *Lyngen bygdebok, del 1*.
* Emil Larssen (1980). *Lyngen bygdebok, del 2*.

Eksterne lenker
---------------

* Offisielt nettsted Rediger på Wikidata

* (en) Lyngen – kategori av bilder, video eller lyd på Commons Rediger på Wikidata

* (no) Kommunefakta Lyngen - Statistisk sentralbyrå
* (no) «Lyngen» i *Store norske leksikon*
* (no) Lyngenfjord - turistinformasjon
* (no) Lyngseidet - Visit Lyngenfjord

Lyngsfjorden og Lyngsalpan sett fra Spåkenes på østsiden av fjorden.  Foto: Simo Räsänen 

| * v
* d
* r
Kommuner i Troms |
| --- |
| Troms | Balsfjord **·** Bardu **·** Dyrøy **·** Gratangen **·** Harstad **·** Ibestad **·** Karlsøy **·** Kvæfjord **·** Kvænangen **·** Kåfjord **·** Lavangen **·** Lyngen **·** Målselv **·** Nordreisa **·** Salangen **·** Senja **·** Skjervøy **·** Storfjord **·** Tjeldsund **·** Sørreisa **·** Tromsø | Norges flagg |
| **Tidligere kommuner:** Andørja **·** Astafjord **·** Berg **·** Bjarkøy **·** Helgøy **·** Hillesøy **·** Lenvik **·** Malangen **·** Sandtorg **·** Skånland **·** Torsken **·** Tranøy **·** Tromsøysund **·** Trondenes **·** Ullsfjord **·** Øverbygd |

|  |  |
| --- | --- |
| Oppslagsverk/autoritetsdata | Store norske leksikon **·** Lokalhistoriewiki **·** Store Danske Encyklopædi **·** Nationalencyklopedin **·** ISNI **·** GeoNames **·** Sentralt stedsnavnregister
 |